**Osaühingu Kroodi Vesi tehnilised tingimused Pähklimäe ja Kärmu tänavate äärsete kinnistute liitumiseks ühisveevärgiga**

**Tehniliste tingimuste nr:** 01-1/2024

**Tehniliste tingimuste koostamise kuupäev:** 15.01.2024.a.

**Tehniliste tingimuste kehtivuse kuupäev:** 14.01.2025.a.

**Välja antud:** AS Vudink reg. 10091699

**Aadress:** Pähklimäe tn 5, 74114, Maardu linn

**Telefon:** +372 511 2209

**E-post:** vudinik.as@gmail.com

**Objekti aadress:** Vana-Narva maantee L15, Maardu linn, Harjumaa

**Katastritunnus:** 44601:001:0362

Käesolevate tehniliste tingimuste eelduseks on, et Pähklimäe ja Kärmu tänavale OÜ Infragate poolt varem projekteeritud veetorustikud (töö nr MA14/248-14 ja MA24/64-19) antakse peale liitumisühenduste rajamist üle OÜ Kroodi Vesi. Üle andmise täpsemad tingimused esitatud allpool.

1. **VEEVARUSTUS:**

OÜ Kroodi Vesi on valmis piirkonda varustama tarbeveega, mille arvutuslik vajadus detailplaneeringu kohaselt on 15 l/s.

Pähklimäe ja Kärmu tänavate äärsete kinnistute liitumiseks ühisveevärgiga on vajalik rajada veevarustuse liitumisühendused Vana-Narva maantee L15 kinnistul asuva OÜ-le Kroodi Vesi kuuluva De200 veetorustikuga. Mõlema tänava tarbeks rajada eraldi liitumisühendus.

Veetorustikuga liitumisühenduste juurde rajada AS Tallinna Vesi tehnilistele nõuetele vastavad veemõõdukaevud Kaevudesse paigaldada kaugloetavad veemõõtjad koos tagasilöögiklappidega. Veemõõdukaevud rajada haljasalale ja tagada luugi kõrgus maapinnast vähemalt 15 cm, et vältida sademevee sissevoolu.

Välisveetorustikuna kasutada PE PN10 veetoru, plastveetorustikule näha ette signaalkaabli ja märkelindi paigaldus. Projekteerimisel järgida AS Tallinna Vesi tehnilisi nõudeid. Enne survetorustike kasutusele võttu teostada kõigile torudele hüdrauliline surveproov.

Ühisveevõrgust saame tagada ainult tarbevett. Tulekustutusvett ühisveevõrgust tagada ei saa. Pähklimäe ja Kärmu tänavate äärsete kinnistute tulekustutusvee vajaduse lahendada eraldiseisvalt kinnistutele lokaalsete tuletõrjevee mahutite projekteerimisega.

1. **Nõuded kooskõlastatavale dokumentatsioonile, kooskõlastamine**

Projektdokumentatsioon tuleb koostada kooskõlas EVS ja EN standarditega.

Projekteerimisel tuleb lähtuda muuhulgas hetkel kehtivatest järgmistest Eesti vabariigi

standarditest:

* EVS 835 Hoone veevärk;
* EVS 921 Veevarustuse välisvõrk;
* EVS 812-6 Ehitiste tuleohutus. Osa 6: Tuletõrje veevarustus;
* EVS-EN 12201-1 Plastics piping systems for water supply, and for drainage and sewerage under pressure - Polyethylene (PE).

Projekteerimisel tuleb lähtuda hetkel kehtivatest Eesti Vabariigi seadusandlusest ja Eesti Vabariigi standarditest, sealhulgas:

* Ühisveevärgi ja –kanalisatsiooni seadus;
* Veeseadus;

Projektidokumentatsioon tuleb kooskõlastada Kroodi Vesi OÜ, AS Tallinna Vesi, maaomanike, kõikide tehniliste kommunikatsioonide valdajate, ametkondlike instantside ning kohaliku omavalitsusega. Projektdokumentatsioonile peavad olema väljastatud ehitusload.

1. **Muud tingimused**

* Ühisveevarustuse rajatiste tarbeks näha ette Kroodi Vesi OÜ kasuks tähtajatu ja tasuta isikliku kasutusõiguse seadmine. Isikliku kasutuõiguse sisuks on torustike omamine, kõikide toimingute teostamine, mis on vajalikud ühisveevärgitorustike ehitamiseks, kasutamiseks, hooldamiseks, korrashoiuks, asendamiseks, remontimiseks, kasutusse andmiseks ja likvideerimiseks, ning muul viisil ekspluateerimiseks ühisveevärgitorustike talituse tagamise eesmärgil. Isiklik kasutusõigus seatakse tähtajatult ja tasuta. Isikliku kasutusõiguse ala näha ette samas ulatuses, kui on Keskkonnaministri poolt 16.12.2005 vastu võetud määruses nr 76 „Ühisveevärgi ja -kanalisatsiooni kaitsevööndi ulatus“ sätestatud.
* Ühisveevärgi ja -kanalisatsiooni torustike (sh ühendustorustikud koos veemõõdukaevudega) ehitamiseks esitada Kroodi Vesi OÜ-le enne liitumislepingu sõlmimist tööprojekt.
* Kroodi Vesi OÜ kinnistuväliseid tehnorajatisi edasiseks majandamiseks välja ei osta, omanik on kohustatud kõik veetorustikud-rajatised rajama omal kulul ja soovi korral andma need tasuta üle Kroodi Vesi OÜ-le enne teenuslepingu sõlmimist. Kroodi Vesi OÜ-le veetorustike üle andmisel tuleb omanikul esitada kogu projektdokumentatsioon, ehitusdokumentatsioon, teostusjoonised, torustike veeproovi analüüsiprotokoll. Kroodi Vesi OÜ on valmis üle võtma veetorustikud-rajatised, mis vastavad AS Tallinna Vesi tehnilistele nõuetele. Mitte vastavuse korral on omanik kohustatud enne üleandmist puudused kõrvaldama.
* Projekteerimisel ja rajamisel järgida AS Tallinna Vesi tehnilisi nõudeid, mis on leitavad aadressil: <https://www.tallinnavesi.ee>.
* Teostusjooniste koostamisel tuleb lähtuda „EVEL-i täpsustavad nõuded vee- ja kanalisatsioonirajatiste teostusmõõdistamisele.“ [(Microsoft Word - EVEL\_Geodeesia\_N\365uded\_04\_07\_2018.docx)](https://evel.ee/wp-content/uploads/2018/10/EVEL_Geodeesia_N%c3%b5uded_04_07_2018.pdf)

Käesolevate tehniliste tingimuste kehtivus on (1) üks aasta.

*/allkirjastatud digitaalselt/*

*Pavel Arhipov*

Kroodi Vesi OÜ Juhatuse liige